LidanRubinov/Halacha-QA huggingface dataset:
שאלה: בשר בכשרות מזיופת: קניתי בעבר חבילת חזה עוף בחנות, ועכשיו התברר לי בוודאות שהחנות מוכרת מוצרי עוף ובשר עם הכשרים מזויפים, ביחד עם מוצרים כשרים. אינני יודע אם המוצר הספציפי הזה מזויף או לא. כמו כן, נאמר לי שחלק מהמוצרים המזויפים - היו בכשרות רגילה ונמכרו בכשרות מהדרין. אולם אי אפשר לדעת בוודאות. האם המטבח שלי הוטרף? מה עלי לעשות.
תשובה: וברכת ד' מכיוון שאין כאן ודאי טרף בסירים אלא ספק האם היה כאן טרף וכן ספק האם זהו הכלי הנידון, ומאידך על כל כלי יש חזקת כשרות קודמת, על כן נראה שאין צורך להכשיר את הכלים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להסתובב אחורה בתפילה: אני מתפלל בחלק הכי קדמי של בית הכנסת. לעיתים אני מוצא את עצמי מסתובב אחורה ובוחן את החלק של בית הכנסת שמאחוריי. אני לא עושה זאת בתפילת שמונה עשרה או קריאת שמע אלא או בפסוקי דזמרה (כדי לבדוק האם יש מניין-אנו מקום קטן) או בחזרת הש"ץ. האם יש בכך בעייה? האם יש הגבלות בדבר זה?
תשובה: טוב להתרגל להיות מרוכז בתפילה בלבד. כמובן כדי לבדוק אם יש מניין אין שום בעיה להסתכל על המתפללים, אדרבא יש בכך מצוה כדי לדאוג לתפילה על פי הדין.
שאלה: מידת הנקיות במשא ומתן מסחרי: במסגרת לימוד מסילת ישרים - מידת הנקיות, התלבטנו כיצד היה ראוי לנהוג במספר שאלות פרקטיות. נודה על קבלת הכוונה בעניין ההנהגה הראויה - אליבא דמסילת ישרים. א. אדם גומר בדעתו להשכיר דירה ב 3000 ש"ח. מגיע שוכר שמתלהב מהדירה ומציע 4000. האם חובה לומר לו שרצינו להשכיר ב 3000 או לקבל את מה שמציע ולשתוק.? ב. עו"ד עומד מול לקוח. מעריך את עבודתו בעיני עצמו ב 5000 ש"ח. יודע שהלקוח לא ישלם 5000. האם יכול לומר - המחיר 5000, מתוך ידיעה ברורה שבסוף הוא בכל מקרה יוריד את המחיר כדי להיפגש עם הלקוח במחיר נמוך יותר? ג. עצמאי מכיר את הלקוח שמולו - יודע שהוא תמיד מתמקח. הוא מעריך את עבודתו ב 3000 ש"ח, האם יכול לומר ללקוח יעלה לך 5000 כדי שלאחר המיקוח יחזור למחיר המקורי אותו התכוון לדרוש בלאו הכי? נודה לכם על קבלת תשובה כללית לשלושת המקרים במידת האפשר, וכן תשובה פרטנית לכל מקרה.
תשובה: נראה לי שבכל המקרים אין בעיה ומותר. במקרה הראשון, דברים שבלב אינם דברים וכל עוד לא הוצאת בפיך אין בעיה לשנות דעה. (למעט מחשבה לתת צדקה שבזה יש דעה שאף מחשבה יוצרת חיוב, שו"ע חו"מ ריב,ח). במקרה השני והשלישי מדובר בענייני עסקים וידוע שיש משא ומתן ובסוף מתפשרים, ואין כל כפיה לקבל את ההצעה, ולכן מותר להציע מחיר גבוה כדי להגיע למחיר הרצוי בסוף המו"מ וזו דרך העולם. הרב ניר אביב
שאלה: לשון הרע בפרסום כתב אישום: האם מותר לפרסם כתב אישום שהוגש ע"י בית המשפט כנגד אישיות בכירה שנמצא בקשר עם הרבה מאוד אנשים ובשלב זה עדיין הוא לא הושעה מתפקידו או שלקח חופשה וכדו, או שמא יש בכך לשון הרע?
תשובה: יש בזה לשון הרע, אם הכוונה לפרסם. אם זה כבר פורסם, אין בזה לשון הרע ובתנאי שהמפרסם לא מתכוון להגדיל את ההכפשה שלו.
שאלה: תפילת ותיקין עדיף מתפילה יותר מאוחרת: האם עדיף לקום לתפילת ותיקין (כמובן במנין) ואח"כ להיות עייף כל היום (וזה מקשה על הלימוד בישיבה) או שעדיף לקום שעה-שעתים יותר מאוחר ולהתפלל במניין ואז אלמד טוב יותר? השאלה נשאלה בהמשך לשאלה "תפילה בנץ ביחידי או לא בנץ, עם מניין?"
תשובה: אתה צריך לדאוג שתוכל ללמוד.
שאלה: לברך על כמות לא מוגדרת: מקרה לדוגמא: יש לפני סלט. האם מותר לי לברך על כמות לא מוגדרת שאני יאכל מהסלט?
תשובה: ברכה ראשונה יש לברך אף על כמות קטנה. כשאת מברכת את מתכוונת בסתם על כל מה שאת תאכלי ולכן לא חייבת לדעת במפורש כמה את רוצה לאכול.
שאלה: חייל ברכבת: האם לחייל מותר לנסוע בחינם ברכבת על מדים שלא לצורך תפקידו, לחבר או לישיבה? ( אני הבנתי שהחוזה בין משרד הביטחון לרכבת זה דווקא שהחייל בתפקיד, אבל צה"ל מעדיף שחייל יסיע ברכבת מאשר טרמפים). היה תיכנון להקצות לכל חייל את מיסכת הנסיעות שהוא זקוק לה, אבל עכשיו שזה ירד מהפרק מותר לנסוע בחינם?
תשובה: מאחר ומשרד הבטחון לא הגביל את השימוש הרי שהטבת הנסיעות היא כללית לכל תקופת השירות ללא הגבלה. הרב ניר אביב
שאלה: מעשר כספים ללימוד בישיבה ובבית יעקב: האם מותר להשתמש במעשר כספים לת שכר לימוד לישיבה שבני לומד? כמו כן, של בתי הלומדת בבית יעקב?
תשובה: מותר להשתמש בכספי מעשר לצורך לימוד תורה של ילדים מעל לגיל שש.
שאלה: עד היכן מותר לגלח בסכין: עד היכן ניתן לגלח בסכין גילוח בצוואר?
תשובה: אנחנו לא יודעים היכן בדיוק חמש הפאות ולכן אין לגלח כלל בצוואר בסכין.
שאלה: בארה של מרים: בפרשת מרים פרשת בשלח מסופר שלאחר נס קריעת ים סוף בני ישראל נכנסו למדבר ומיד לא היה להם מים לשתות. היכן היתה בארה של מרים? ממתי הם התחילו להנות מבאר זו? אשמח לקבל מקור לדברים.
תשובה: בארה של מרים החל ממעמד הכאת הצור ע"י משה רבנו (במדבר יז,ו), כמבואר ברש"י ב"מ דף פו ע"ב ד"ה "לבארה של מרים" המבאר "היינו נמי "והכית בצור". וכן מבואר ברבנו בחיי במדבר יז,ו.
שאלה: להוציא ידי חובת ברכת הגומל: אשמח לדעת מה דעתו של הרב במצב שבו עולה אדם לברך ברכת הגומל ומכריז כי הוא מוציא את כל הצריכים לברך ידי חובה, וכי הוא יכול להתכוון למקרה הספציפי שלי? האם נוכל להתכוון לצאת ידי חובה?
תשובה: לכתחילה ראוי שהוא יתכוון להוציא והשומעים יתכוונו לצאת. וזה לא משנה שכל אחד מתכוון למקרה אחר. זו אותה ברכה למרות שהסיבה אחרת.
שאלה: לנשק להורים את הידיים: האם חובה לנשק להורים את הידיים?
תשובה: אין חובה, זהו מנהג טוב בשביל כיבוד אב ואם. המשך המנהג הוא שההורים מניחים את ידיהם על ראש הבן ומברכים אותו.
שאלה: יום הולדת 60: לרב שליט"א, א. האם יש עניין לקיים סעודה לכבוד יום הולדת שישים? ב. האם מותר לחגוג זאת לאדם בשנת אבילות ולהזמין את אחיו האבלים? ג. מה בדבר מתנה? ישר כח לרב
תשובה: ראוי לציין את היום בעיקר בלימוד תורה, צדקה ומעשים טובים. אפשר להוסיף לשיעור התורני גם אכילה צנועה.
שאלה: דין המקצפים והקערה בהקצפת שמנת מתוקה חלבית: ערב טוב, האם הקצפת שמנת מתוקה חלבית הופכת את קערת הפלסטיק והמקצפים לחלביים או שאחרי ניקוי אפשר להקציף ביצים לעוגה פרווה?
תשובה: וברכת ד' צריך לנקות היטב את המקצפים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: רבנים שאינם בקיאים בדרכי פסיקה: שמעתי מרבנים חשובים מאוד שישנה תופעה שלומדי תורה שלמדו "רבנות" או "דיינות" ויש להם תעודות ומורי הוראה ובפועל ואינם יודעים לפסוק הלכה כמו שצריך. לצערי לא הצלחתי להבין מה הכוונה "אינם יודעים לפסוק", כלומר, האם הכווונה שהם אינם יודעים ללמוד ולא "לדמות מילתא למילתא" כמו שצריך וכל קצת בר הכי יוכל להבחין בזה או שאינם מעיינים כראוי בסוגיות ופוסקים מ"השרוול" ללא בירור מעמיק של הנושא, או שיודעים לעיין ולהבין את הדברים יפה רק שהם חולקים על כללי הפסיקה המקובלים (וא"כ אבקש לדעת מהם הכללים?), או שסתם סברותיהם אינם ישרות? הייתי רוצה לדעת ממה זה נובע ואיך אפשר להימנע מכך?
תשובה: יש לברר אצל אותם רבנים. אבל בכל מקרה, הוא עבר מבחן אבל זה לא אומר שהוא יודע לפסוק. למשל, אדם שעבר מבחן נהיגה עדיין צריך את המיומנות בכדי להיות נהג. כך מי שעבר את המבחן צריך מיומנות. הוא צריך לשמש תלמידי חכמים בכדי לדעת איך פוסקים ואיך ניגשים לשאלה וכד'.
שאלה: משקה צ יקוריה עם כשרות הרב פרנקפורט פריז: האם מותר לשתות מבחינה הלכתית משקה צ יקוריה עם כשרות הרב פרנקפורט פריז (ובאישור הרבנות הראשית לישראל)? שמעתי בשיעור שעשוי להיות מעורב בו שומן חזיר (לא יודעת אם הכוונה לזה עם הכשרות). בעית תולעים?
תשובה: ב"ה משקה ציקוריה תחליף לקפה עשוי מעולש. ניתן לו אישור של הרבנות הראשית על סמך כשרות של הרב פרנקפורטר. לא צריך להיות כל בעיה בשתיה שלו. לרוויה בבריאות. הרב חגי בר גיורא
שאלה: דעת הרב על קיום מצוות היובל בימינו: אני חוקר הצעות שונות ליישום מצוות היובל בימינו. קראתי את מאמרו של הרב בספר "על הכלכלה ועל המחיה", בו הוא מתייחס לנושא זה. אשמח אם הרב יוכל לענות לי על כמה שאלות, כדי שאוכל להבין טוב יותר את דעתו בנושא: א. הרב כתב שמצוות היובל צריכה לחול גם על "אמצעי ייצור". מהי ההגדרה המדוייקת של אמצעי ייצור? האם הכוונה גם למכונות? לדוגמה, אם יש לי מפעל מזון, וקניתי מכונת אריזה - האם בשנת היובל אצטרך להחזיר אותה ליצרן? ב. הרב כתב, "בתי ערי חומה אינם חוזרים ביובל, כי הם רכוש ואינם אמצעי ייצור". אולם בימינו רוב הערים אינן ערי-חומה. האם בימינו בתים כן יחזרו ביובל? ג. מי שקנה חנות, והוא מתפרנס ממנה - האם החנות נחשבת ל"רכוש" או ל"אמצעי ייצור"? והאם בשנת היובל יצטרך להחזיר את החנות למוכר?
תשובה: היובל יכול לשמש מקור השראה לאמצעי יצור אחרים שבהם נוצרו בהמשך הזמן עוולות של אי שוויון חמור. לכן קשה להיכנס לפרטים.
שאלה: יש מקום להתענות תעניות שובבי"ם ת"ת?: האם גם לאנשים פשוטים יש מקום שיתענו בתעניות השובבי"ם? תלמיד ישיבה שמרגיש שהתעניות מסייעות לו בעבודת ה יכול להתענות?
תשובה: אם זה מסייע זה משהו אחר. אבל צריך שזה לא יפגע לך בלימוד. הרשב"א אומר, שיותר חשוב ללמוד מלהתענות. אנשים רגילים יכולים להתענות. אמנם בדורות שלנו נחלשו וקשה להתענות.
שאלה: גישת נטורי קרתא לעומת גישת הנביא ירמיהו: לכבוד הרב לאחרונה למדנו בשיעור בספר מלכים על תפיסתו של הנביא ירמיהו, שהזהיר לא פעם את המלך צדקיהו שיכנע תחת מלך בבל, יהיה כפוף אליו ולשלטונו ובכך לא יפגע, בית המקדש לא ייחרב והעם לא יגלה. להבדיל, תפיסתם של נטורי קרתא (כך שמעתי מהם עצמם ולא מגורם שלישי) היא להכנע לאוייב הערבי, להיות לו לעבדים, להיות כפופים אליו תחת שלטונו - שלטון ערבי בא"י - ובכך עם ישראל לא יינזק ויהיה לנו רק טוב לשיטתם. עכשיו ידוע שזו גישה פסולה ואסורה עפ"י ההלכה אבל לכאורה יש להם סימוכין מירמיהו, שאכן בגלל שצדקיהו לא הקשיב לו - הרבה אסונות וחורבן בא על שונאיהם של ישראל. האם באמת יש יסוד לשיטתם של נטורי קרתא עפ"י גישתו של הנביא ירמיהו?
תשובה: מצות עשה בתורה שלא נניח את הארץ בידי נוכרים אלא שעם ישראל יכבוש את הארץ וישב בה. על כן יש להבין את נבואת ירמיהו כהוראת שעה. וגם שם הכוונה לא למסור את הארץ לידי גויים אלא לא לצאת נגדו. היום אין נביא שמורה הוראת שעה כזו ועל כן עומדת מצות ישוב ארץ ישראל במקומה.
שאלה: דיבור בשעת הכנת ציצית בין כנף לכנף: האם מותר לדבר בשעת הכנת ציצית בין הכנת הציצית על כנף אחת לבין הכנת ציצית על כנף אחרת?
תשובה: מעיקר הדין מותר לדבר בהכנת הציצית אולם מנהג טוב הוא לא לדבר בעת הקשירה כדי לא להסיח את הדעת מעשיית הציצית לשם מצוה ומטעמים נוספים. מותר לדבר בין כנף לכנף אולם טוב לומר לפני כל כנף "לשם מצות ציצית", ובוודאי יש לומר זאת אם היה היסח הדעת ברור מהמצוה על ידי דיבור ארוך או הפסקה ממושכת וכד'.
שאלה: פרי מעצים ממשתלה: לא הבנתי מה הכוונה ל"נקב מול האדמה". השאלה נשאלה בהמשך לשאלה "פרי מעצים ממשתלה"
תשובה: שלו' וברכת ד' הנקב שבעציץ צריך להיות מול הקרקע ממש, לא מהצד וכו'. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ציצית ושירת נשים: אני עומד בפני גיוס לצה"ל (מישיבת הסדר) ועלו לי מספר שאלות לקראת הגיוס: 1.האם לדעת הרב חובה גמורה לסרב פקודה ולצאת מאירוע של שירת נשים או שמא יש אפשרות להשאר ולסתום אוזניים ולהוריד מבט (שהרי לכאורה אם יעשה כן אז אין איסור) 2.בעניין ציצית:אני כרגע לובש צמר ובצבא אני מאמין שיהיה לי קשה עם זה (וגם אסור צבע לבן לפי מה שהבנתי),האם מותר לי לעבור לציצית צבאית ירוקה שאינה צמר? האם מותר לקשור בציצית כזאת תכלת (אני קושר ככה בכל הציציות שלי) 3.למפעל של התכלת יש הנחה לחיילים ע"י תורם,הבנתי מהם שאסור לקחת הנחה של חייל אחר ולקנות,מה הדין אם חבר שלי מזמין לעצמו מתוך מחשבה ברורה להקנות לי את זה (למרות שהמפעל כנראה לא ירשה) האם יש כאן גזל מצידי? האם יש להם בכלל סמכות לומר לאדם מה לעשות עם ההטבת חיילים שלו? יש לציין כי ההפרש בין המחיר הרגיל למחיר לחיילים גבוה ואם אין כאן איסור אלא רק מידת חסידות לא לעשות אני אעשה ככה.
תשובה: 1. אם אתה יכול לצאת, תצא. 2. תלבש כותנה. ואפשר לקשור תכלת. 3. מותר אבל זה לא חלק.
שאלה: חיקוי מנהגי התפילה על ידי נשים: ברצוני לדעת האם ישנה בעייה הלכתית גרידא (וגם מבחינת רוח ההלכה) במקרים הבאים? אם כן, מהם המקורות לכך? 1. דרשת אישה בפני כל הציבור לאחר ההפטרה בשבת בר מצווה כאשר המחיצה המפרידה בין עזרת הגברים לנשים הינה בגובה 10 טפחים בלבד. שאלתי מכוונת גם לעניין דרשת האישה וגם לעניין המחיצה. 2. האם בהוצאת ספר תורה בתפילה, ניתן להעבירו לידי אישה הנמצאת בעזרת הנשים על מנת שגם הנשים ינשקוהו?
תשובה: השאלה אינה רק הלכתית אלא גם של מדיניות, האם אין כאן פרצה רי בית הכנסת המקובלים בישראל? האם אין חשש למדרון חלקלק שיהפוך את ביהכנ"ס לכנסיה חלילה? אין מקום לדרשת אישה בביהכנ"ס בזמן התפילה או בצמוד לה. נחמה ליבוביץ' סירבה לתתת שיעור בביהכנ"ס אפילו שלא בזמן התפילות.
שאלה: האם מותר לשים פרסומות באתר?: פתחתי אתר ויש לי אליו כמה אלפי כניסות. האם מותר לי לשים חברת פרסומות שהיא בוחרת לבד איזה פרסומות יופיעו לי באתר ואין לי שום שליטה על זה? הם בדרך כלל שמים פרסומות לא צנועות. האם זה בפני עיוור לא תתן מכשול או שזה אשמת החברה שעושה את זה כיוון שאין לי שליטה ויש פרסומות שהם כן צנועות?
תשובה: בשום פנים ואופן לא!
שאלה: סיוע חוץ הומניטרי: רציתי לדעת מהי לדעת הרב עמדת ההלכה לגבי מתן סיוע חוץ הומניטרי? ומהצד השני, האם יש להלכה מה לומר לגבי קבלת סיוע חוץ ממדינות זרות? אשמח בעיקר להפניות ולקבלת מקורות.
תשובה: בודאי שראוי לסייע לכל אדם הנמצא במצוקה גם אם אינו יהודי, אך עניי ארצך קודמים. באשר לקבלת סיוע חוץ, יש בחוברת הלימודים החדשה לתורה שבע"פ של משרד החינוך תשובה בנושא. פנה נא ללשכתו של הרב יהודה זולדן המפמ"ר לתושבע"פ.
שאלה: בירור על התשובה של הנאה ממעשה שבת : לכבוד הרה"ג דב ליאור שליט"א. קראתי את תשובת הרב על הנאה משטיפת כלים באיסור בשבת הן איסור תורה של שטיפה בספוג שהרב התיר אחר שבת מיד, והן באיסור דרבנן שהרב התיר ע"פ הכרעת הגר"א אפילו הנאה בשבת עצמה. מה הדין ביהודי שבמזיד עבר על איסורים כאלה לדעת השו"ע? השאלה נשאלה בהמשך לשאלה "הנאה ממעשה שבת ואין עושין מצוות חבילות"
תשובה: אם הוא יודע שזה איסור ועושה במזיד, אין להנות גם באיסור דרבנן. המשנה ברורה הכריע שאדם שעשה איסור דרבנן בשוגג בשבת, לכל השיטות מותר להנות בשבת. למשל, אדם שלא ידע ושטף כלים בשבת מותר להנות מהם. אבל אם הוא ידע ובכל זאת עשה, אין להשתמש בזה.
שאלה: כדורי הרזיה - הודיה: לכבוד הרב, ברשותי כדורי הרזיה העשויים מקקטוס "הודיה" הגדל בדרום אפריקה. הכדורים הם של חברת "CALORI" וכפי מה שראיתי לא מצוינת עליהם כשרות. האם הרב יודע האם הם כשרים? האם אפשר לקחת אותם כי זו "תרופה"? אציין כי על החפיסה אין כל רשימה של רכיבים מלבד "100 רכיבים טבעיים" ושמצוין שזה מקקטוס ההודיה. אשמח לתשובת הרב בהקדם בכבוד רב ו מראש.
תשובה: וברכת ד' אינני מכיר את התרופה הזאת אבל אם אין לה טעם אלא כדור או קפסולה שנבלע אפשר להשתמש. אם יש כדור זהה כשר יש להשתמש בו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מושגים שונים באיסור גזל: האיסור ליטול ממון של אדם אחר מוזכר בהלכה בביטויים שונים כגון גזל גניבה עושק וכו' מה המשמעות המיוחדת של כל אחד מהביטויים הללו?
תשובה: אכן, המשותף לכל המושגים שהזכרת הוא האיסור להחזיק בממון שאינו שלו. אמנם נכון שכל אחד מהביטויים מתיחס לאיסור אחר כדלהלן- גניבה וגזל: כתוב בשו"ע (חושן משפט סימן שמח סעיף ג) "איזהו גנב, הלוקח ממון אדם בסתר ואין הבעלים יודעים. אבל אם לקח בגלוי ובפרהסיא אין זה גנב אלא גזלן" כלומר גנב הוא אדם הנוטל ממון חבירו בהחבא כדי שלא יראוהו הבעלים שהוא נוטל (הסמ"ע מבאר שגם אם בפועל הבעלים רואים אותו נוטל, כיון שהוא מחביא את עצמו הוא מוגדר גנב) וגזלן זה אדם הנוטל ממון חבירו בגלוי. עושק: כתוב בשו"ע (חושן משפט סימן שנט סעיף ח) "איזהו עושק, זה שבא ממון חבירו לתוך ידו ברצון הבעלים וכיון שתבעוהו כבש הממון בחוזקה ולא החזירה, כגון שהיה לו ביד חבירו הלואה או שכירות והוא תובעו ואינו יכול להוציא ממנו מפני שהוא אלם וקשה" כלומר הממון הגיע אליו כדין אך הוא מסרב להחזירו כגון שמסרב לשלם שכרו של פועל שעבד אצלו וכדו'. לא תחמוד: החומד דבר של חבירו ומכביד עליו ומפציר בו מעבר למידה עד שהוא קונה ממנו את החפץ עובר בלאו של לא תחמוד. כלומר אע"פ ששילם על החפץ כיון ש"הכריח" את המוכר למכור אותו עובר בלאו של לא תחמוד (סימן שנט סעיף י). לא תתאווה: כתב השו"ע (שם) "כל המתאווה ביתו או אשתו וכליו של חבירו וכל כיוצא בזה, כיון שחשב בלבו איך יקנה דבר זה ונפתה בליבו בדבר עבר בלא תעשה של לא תתאוה ואין תאוה אלא בלב בלבד" כלומר אדם המתאווה בליבו להשיג את החפץ של חבירו עובר בלאו זה. הרב מיכאל יומטוביאן
שאלה: מכר דירה כששוכר בתוכה: רכשתי דירה כששוכר בתוכה. השוכר היה מחוייב למשכיר הראשון בצביעת הדירה כשהוא יוצא. אני רכשתי את הדירה, השוכר המשיך לשכור ממני במשך עוד כמה חודשים. האם הוא מחוייב לצבוע כשהוא יוצא מהדירה?
תשובה: בענין הקונה בית מאחר ובבית נמצא שוכר ששכר את המקום מהבעלים הקודם, מתבאר ברא"ש במסכת בבא קמא פרק שמיני סימן כה, שהקונה אינו יכול הוציא את השוכר מהדירה עד סיום זמן השכירות. ההלכה מופיעה בחו'מ סי' שיב, א ומתבאר בנושאי כלים שהשוכר חייב לקונה את כל חיוביו שנתחייב למוכר בתמורה לשכירות הבית, ולכן השוכר חייב לצבוע או לשפץ את הבית בתום זמן השכירות כפי שהתחייב בחוזה מול המוכר כמו שהוא חייב לשלם לו את השכירות. הרב מרדכי גרוס
שאלה: מתי לעשות נקב בעציץ: נקב צריך להיות בעציץ עוד לפני השתילה או שאני צריך לעשות אותו בשתילה עצמה? השאלה נשאלה בהמשך לשאלה "שאלה אישית"
תשובה: וברכת ד' הנקב צריך להיות משעת הנטיעה במשתלה. אין כל תועלת בעשיית נקב לפני שתילה בקרקע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשר לבן אברך לצורך חסכון לדירה: הוא בכל מקרה כנראה "ימשוך" וילמד ככל האפשר עד "שיגיעו מים עד נפש", אך העזרה הנ"ל תעזור לו ללמוד בראש שקט (ללא דאגות). וכמובן גם ללמוד הרבה יותר שנים כאברך. ולכן השאלה האם במקרה כזה אפשר לתת ממעשר הכספים? השאלה נשאלה בהמשך לשאלה "מעשר כספים לבן אברך שחוסך לדירה"
תשובה: מותר.
שאלה: עבודת ה  גם בבית: אני לומד ברוך ה בחשיבה מאוד טובה ואני כל היום לומד אך פעמיים בשבוע אני צריך לחזור לבית. כשאני חוזר לבית יש סוג של הדרדרות רוחנית מה עלי לעשות?
תשובה: בכל פעם לפני שאתה יוצא הביתה מהישיבה תחשוב איך אתה שומר על עצמך ולא יורד אלא אפילו מתחזק. ולאט לאט תמצא את הפתרונות. חזק ואמץ.
שאלה: דיון באוטובוס - חילול ה : אני לומדת בבית ספר דתי ובאוטובוס דיברתי עם חברה והיא אמרה משהו על הצבא ואני אמרתי שאמרו לי לא ללכת לצבא אלא לשירות לאומי. מישהי הסתובבה וזרקה הערה לפני שירדתי. פחדתי שעשיתי חילול ה ואמרתי לה שאין לי כלום נגד הצבא והתחיל ויכוח והיא אמרה שאנשים מתים וזה לא פייר שרק הם יעשו צבא. ואמרתי לה מאיפה היא יודעת שאני לא אעשה צבא או שירות לאומי. היא אמרה שהיא בטוחה שאני אמצא דרך להתחמק וירדתי מהאוטובוס, האם זה חילול ה?
תשובה: אין בזה חילול ה', לא היתה לך כל כוונה לא טובה ובאווירה שנוצרה לאחרונה כל משפט הנאמר על ידי אדם דתי עלול להיות מקור להשתלחות בתורה ובלומדיה. אין לך מה לחשוש, נראה שבסיפור שלך הבעיה היא אצל השומעים ולא אצלך.
שאלה: דיני אזכרה לאחר שבועיים: שבוע טוב, ברצוני לשאול מספר שאלות: האזכרה של אבא שלי תערך עוד שבועיים. את האבל סיימתי לפני שבועיים.האם מותר לי ללכת להופעה (עוד לפני מועד האזכרה)? 2. האם ביום האזכרה (או ביום הקבורה שחל למחרת) חלים עליי הגבלות מסוימות? (אישות, מוזיקה.) 3. מה עליי לעשות ביום האזכרה(שנה לפטירתו)? מעבר לקריאת קדיש יתום האם עליי לקרא תהילים ע"פ אותיות שמו? אם כן, אז זה כולל את שמו העברי והלועזי? והאם זה כולל את שם אימו אביו וגם את המילה "בן"? מראש דרך אגב, אני אשכנזי וכפי שהבנתי את האזכרה אנו מקיימים 12 חודש מיום הפטירה (לא הקבורה).
תשובה: א. האבילות מסתיימת לאחר 12 חודש. ולכן לא חלים עליך עכשיו דיני אבילות. ב. ביום השנה נוהגים לעבור לפני התיבה (להיות חזן) בשלושת התפילות, ובלבד שאין הדבר גורם למריבות, חס וחלילה. גם אם אינך חזן יש לומר את כל קדישי היתום באותו יום. העיקר להרבות בלימוד תורה וצדקה ביום זה. ג. נוהגים לא ללכת לחתונות (גם בליל האזכרה). יש נמנעים גם ממוזיקה. כל השאר מותר. ד. נוהגים לעלות לקבר ולומר שם פרקי תהילים ופסוקים מתהילים לפי אותיות הנפטר (ללא שמות אביו ואימו) ולפי אותיות נ ש מ ה כמודפס בסידורים. אם אין אפשרות לעלות באותו היום אפשר לקבוע מועד אחר קרוב. ה. לאחר קריאת התורה, לפני החזרת הספר לארון קודש נוהגים להזכיר את נשמת הנפטר (אל מלא רחמים) טוב שהבן יעשה זאת ואם אינו יכול יאמר זאת החזן. אזכרה זו יש לומר בקריאת התורה ביום האזכרה ואם אין ביום זה קריאת התורה יאמרו זאת ביום הקרוב לפני האזכרה שיש בו קריאת התורה ו. יש נוהגים לצום ביום זה ורבים מקילים בעיקר אם הדבר מקשה על מילוי החובות בעבודה, בלימודים וכד'. ז. יום הזכרון נוהגים ביום הפטירה.
שאלה: תפילה על זיווג ספציפי - המשך: אם אני מבין נכון הרב טוען שזה ר להתפלל באופן זה, איך זה מסתדר עם הסיפור שמובא בגמרא במו"ק על רבא? ויותר מזה ניתן לשאול, באופן עקרוני - סוף סוף, גם אם זה ר להתפלל כך, הרי תיתכן מציאות שבאמת הבקשה אינה לטובתו של האדם והיא בכל זאת תתקבל "בזכות" זה שהוא התפלל עליה. אז למה בכלל להתפלל ולבקש דברים מסוימים אם הבקשה הזו עלולה להיות לנו לרועץ? למה שלא נתפלל כולנו תמיד "שהכל יסתדר על הצד הטוב ביותר", או ניסוח דומה כלשהו - כללי ביותר, בלי לפרט? השאלה נשאלה בהמשך לשאלה "תפילה על זיווג ספציפי"
תשובה: : הקב"ה רוצה שאנו נהיה שותפים עימו בהבאת הטוב לעולם. השותפות שלנו אינה רק בעולם המעשה אלא גם בעולם הרצון שבא לידי ביטוי בתפלה. הקב"ה רוצה שנציע לו את תוכנית החיים שלנו שאנו נעלה רעיונות ורצונות טובים כפי השגתינו. בדרך כלל הקב"ה יזרום איתנו ויברך את הדרך שבא אנו רוצים לילך. אולם לפעמים הקב"ה יציל אותנו מעצמנו ויוביל אותנו בדרך אחרת שבחר בשבילנו.
שאלה: בניית בית כנסת ליד הבית שלי : צמוד לביתי הגישו בקשה להקמת בית כנסת מעל גן ילדים. מדובר בבית כנסת קיים, פעיל עם עשרות מתפללים, בית מדרש פעיל ומידי פעם הרצאות של רבנים. העניין הוא שבניית בית הכנסת תגרום לתושבים רבים שגרים במרחק של 10 מטרים מהאתר לסבל, אם זה בבעיות חניה שקיימות באזורנו ואם זה במטרד רעש לאורך כל תקופת הבניה ולאחר מכן לאורך כל שעות היום, האם להגיש התנגדות למהלך זה?
תשובה: אל תגיש ערעור על עצם בנית בית הכנסת ורק תבקש שימצאו פתרון לבעית החניה לשכנים. ותשתדל לראות את המעלות של השכנות לבית הכנסת ולראות איך אתה מנצל אותם לטובה.
שאלה: לשלוח לקורס שלא משלמים בו מס הכנסה: אישתי עוברת קורס ללידה ראשונה שלה ומי שמעבירה את הקורס ציינה שאם היא מקבלת שיק זה רק שיק פתוח כי אין לה קבלות, דהיינו: היא לא משלמת מיסים, האם יש בעיה לשלוח אליה או לקחת קורס נוסף אצל אישה כזאת? השאלה נשאלה בהמשך לשאלה "הנאה מאי ת מע"מ"
תשובה: מצד הדין, מי שחייב מס הכנסה זה מקבל הכסף ולא הנותן. אולי יש כאן מידת חסידות אבל מעיקר הדין אי אפשר לומר שיש כאן ממש איסור כי המדינה לא תתבע את נותן הצ'ק אלא את המקבל.
שאלה: אזכרה באדר : סבא שלי נפטר ב-ב באדר ב. מתי השנה צריכים לציין את יום האזכרה שלו ולעלות לקבר?
תשובה: בשנה מעוברת יום הזיכרון חל ב-ב' באדר ב'. בשנה רגילה (כמו השנה) יום הזיכרון חל ב-ב' באדר.
שאלה: עורלה בעצים בתוך שקים: קניתי עצים מהמשתלה העצים הגיעו בשקי יוטה המוכר טוען שהם היו בשקים האלו כל משך הגידול והם היו על האדמה והוא אמר לי לשתול אותם עם השקים שלהם. לשקים אין נקבים ולפני ששותלים אותם צריך לעשות חורים בשק (לקחת סכין ולדקור את השק). המוכר טוען שהם בני ארבע שנים לפחות. יש לי עוד שני עצים שקניתי ממנו ושתלתי אותם בלי השק אבל חתכתי אותו בצורה שלא נפלו חלקים מהאדמה בראשון אבל בשני נפלה חתיכה והחזרתי אותה. האם אני יכול להנות מהפירות שהעצים נותנים כבר השנה או שאני צריך לחכות, ובמידה שלא, האם יש דרך שבה אני יכול לסדר את זה? השאלה נשאלה בהמשך לשאלה "פרי מעצים ממשתלה"
תשובה: וברכת ד' אינני יודע על מהימנות המוכר. צריך לדעת שערלה לרוב הפוסקים בימינו היא מדאורייתא על כן השאלה האם היית סומך על המוכר גם בעניין נבלות וטרפות. כמו כן, יתכן שהוא היה בשק זה אבל יתכן שלא עמד מול הקרקע. על כן קשה לי להתיר. כמו כן, יש להוסיף שיתכן שהיה בשק זה אבל מניין לנו שלא עמד על בטון או משטח ברזל או פלסטיק? בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לסמוך גאולה לתפילה: כבוד הרב היום בתפילת ערבית לא הספקתי להגיע עם החזן לסוף ברכת השכיבנו,"שומר את עמו ישראל לעד, אמן", ואז עניתי על הקדיש והתחלתי עמידה עם הציבור. האם לאחר העמידה אני יכול לברך את ברכת השכיבנו כולל החתימה או שהיה עלי לנהוג אחרת ולאחר שהחזן מסיים את הקדיש והוא מתחיל בעמידה. הייתי צריך להמשיך מהמקום אליו הגעתי ורק אז להתחיל בעמידה? ומה עושים כאשר אף לא מספיקים להגיע ולחתום, "גאל ישראל" של "ואמונה כל זאת"? בכבוד רב,
תשובה: אחרי שהתחלת עם הברכות צריך להמשיך על הסדר גם אם תפסיד את התפילה עם הציבור כי אסור להפסיק באמצע הברכות.
שאלה: קריאת הקוראן: האם מותר לקרוא קוראן? האם יש הבדל בין קריאת הברית החדשה לקוראן?
תשובה: אני חושב שאין הבדל. אם אדם קורא בשביל לדעת מה להשיב להם מותר אבל סתם ככה אין לקרוא ספרים של אמונה אחרת.
שאלה: טבילת כלים - שימוש אורח בכלים לא טבולים: בקצוש"ע מאת הרב מרדכי אליהו זצ"ל מופיע הערה בנוגע לטבילת כלים: "אם מתארח במקום שספק אם הכלים הוטבלו - יכול להשאילם לגוי מדעתו". אבקש לבאר את העניין: האם הכוונה שהאורח יקח את הכלי ויזכה אותו לגוי שמכיר ואז ישאיל את הכלי מהגוי וישתמש בו?! אם כך, הדבר תמוה מאוד: כיצד ניתן להקנות לגוי כלי שהוא בבעלות המארח? לאחר הקניית הכלי לגוי, כיצד ניתן לשאול את הכלי בלי רשותו של הגוי? האם ניתן לסמוך על ההיתר גם כשהכלי ודאי לא טבול (במקרה של פגיעה במארח)? האם הרב בעצם מסכים עם דעת הרב אריאל (שו"ת באהלה של תורה ח"א סי י"ט) שטבילת כלים הוא חיוב גברא על בעל הכלי ולא חיוב חפצא - שהכלי יהיה טבול, ולכן מותר להשתמש בשעת הדחק? אשמח לקבל תשובה עוד השבוע היות ואני צריך למסור שיעור בעניין בשבת הקרובה.
תשובה: הכוונה היא לומר לבעל הבית שיקנה את הכלי לגוי ואז ישתמשו בו כל הסועדים ע"י שאלה מן הגוי. בוודאי שהאורח בעצמו לא יכול להקנות כלי שאינו שלו.
שאלה: בענין "אנשים שחזרו מעולם האמת": אל הרב יעקב אריאל שליט"א וכט"ס. אולי זו שאלת "קיטבג" אבל תורה היא וללמוד אני צריך. איך צריך להתייחס לסיפורים על אנשים שחזרו מעולם האמת, ומבית דין של מעלה. התיאורים שלהם על אנשים שהכירו על אור לבן וכו. ברור שאת בנין האמונה שלנו איננו מבססים על זה, אבל האם יש מה ללמוד מזה? האם זה אמין? נכון?
תשובה: האמונה בנצחיות הנפש אינה צריכה קביים. מי אמר שהסיפורים אמינים?
שאלה: ברכה לילדיי אצל נוצרים: במקום עבודתי יש רוסיה נוצרייה שביקשה את שמות ילדיי כדי לברך אותם. לאחר שנתתי לה ירד לי האסימון שאולי עשיתי מעשה שטות שנתתי לה את שמותיהם ואני מאוד חוששת בגלל הסיטואציה שנוצרה. מחשבות לא טובות עולות לי בראשי, האם זה לא ר שהיא מתפללת בשבילם במקום לא קדוש ואיך ניתן לתקן זאת? אשמח מאוד לתשובה מהירה.
תשובה: אין פסול בקבלת ברכה מגוי. אבל אם הוא מתפלל לעבודה זרה ואז הוא מברך יש בזה איסור.ואין באיסור ברכה. לכן כדאי לומר לגויה שאם היא רוצה לברך שתברך בשם ד' אלוקי ישראל, ואם לא- שלא תברך.
שאלה: ניתוח קיצור קיבה לפני פסח: א. האם ניתן לפי ההלכה לעשות ניתוח לקיצור קיבה (שרוול) עמ"נ להרזות? ב. אם כן, אם המועד היחידי הוא לפני פסח, ואח"כ יהיה צורך להמתין זמן מרובה, האם ניתן לבצע הניתוח על אף שא"א יהיה לאכול מצה בפסח הקרוב.
תשובה: א. מותר. השמנת יתר מכבידה על הלב וכד'. ב. מותר. זה כמו אדם שמפליג ביום ראשון ובשבת הוא יקלע לפיקוח נפש. עכשיו הוא עדיין לא חייב בזה. אבל זה לא הידור מצווה אבל מותר.